འདི་ཙམ་ན་ཨ་མི་རི་ཀའི་ཇཱེམ་སི་གྲོང་རྡལ་ཐེབས་རྩ་ཁང་གིས་༢༠༡༧་ལོར་རྒྱ་ནག་གཞུང་གིས་ཞིན་ཅང་ཡུ་གུར་རང་སྐྱོང་ལྗོངས་ལ་དྲག་གནོན་དང་བདེ་འཇགས་སྲུང་དམ་དུ་བཏང་བ།ཡུ་གུར་བ་ཚོར་ལྟ་རྟོག་བྱེད་པར་པར་ཆས་བཙུགས་པ་དང་ལས་དོན་རུ་ཁག་བཏང་བ་སོགས་ཀྱི་འགྲོ་གྲོན་ཕྱིར་བསྒྲགས་བྱུང་ཡོད་པ་སྟེ།སྔ་ལོ་གཅིག་པུར་རྒྱ་ནག་གཞུང་གིས་ཞིན་ཅང་གི་བདེ་འཇགས་སྲུང་སྐྱོབ་དོན་དུ་ཨ་སྒོར་དུང་ཕྱུར་༢༠་དང་བྱེ་བ་༩་ལྷག་འགྲོ་གྲོན་བཏང་ཡོད་ཅིང་།འདི་ནི་དུས་ཡུན་ལོ་གཅིག་གི་རིང་ལ་རྒྱ་ནག་གཞུང་གིས་ཞིན་ཅང་གི་བདེ་འཇགས་སྲུང་སྐྱོབ་ཀྱི་འགྲོ་གྲོན་བརྒྱ་ཆ་༣༡༢་འཕར་སྣོན་སོང་བ་ཞིག་ཡིན་པར་མ་ཟད།ཨ་སྒོར་དུང་ཕྱུར་༢༠་དང་བྱེ་བ་དགུའི་ཁོངས་སུ་རྒྱ་ནག་གཞུང་གིས་ལག་ཤེས་སློབ་གཉེར་ཁང་ཡིན་ཞེས་ཞིན་ཅང་གི་ཡུ་གུར་བ་ས་ཡ་གཅིག་ཡས་མས་ཤིག་བཀག་ཉར་བྱ་ཡུལ་བཀག་ཉར་ཁང་དེ་དག་འཛུགས་སྐྲུན་བྱས་པའི་འགྲོ་གྲོན་རྣམས་ཚུད་མི་འདུག་ཅེས་འཁོད་ཡོད་པ་རེད།།